Terēza Raita
Terēza Raita (angļu: Teresa Wright; dzimusi 1918. gada 27. oktobrī, mirusi 2005. gada 6. martā) bija amerikāņu aktrise. Raitu divreiz nominēja Amerikas Kinoakadēmijas balvai kategorijā "Labākā aktrise otrā plāna lomā" par lomām Viljama Vailera filmās "Lapsiņas" (The Little Foxes, 1941) un "Minivera kundze" (Mrs. Miniver, 1942), par pēdējo balvu arī saņēmusi. Tajā pašā gadā viņu nominēja arī kategorijā "Labākā aktrise galvenajā lomā" par lomu filmā "Jenkiju lepnums". Pazīstama arī ar lomām Alfreda Hičkoka filmā "Šaubu ēna" (1943) un Viljama Vailera filmā "Mūsu dzīves labākie gadi" (The Best Years of Our Lives, 1946).